hyderabad airport face recognition system: हैदराबाद एयरपोर्ट पर आईडी दिखाने की जरूरत नहीं, चेहरा पहचान कर कैमरा करा रहा है एंट्री - hyderabad airport installs face recognition system for entry as pilot project | Navbharat Times
ELECTION_TOPBAND_1579299719197
hyderabad airport installs face recognition system for entry as pilot project
टाइम्स न्यूज नेटवर्क | Updated: 02 Jul 2019, 12:27:00 PM IST
राजीव गांधी इंटरनैशनल एयरपोर्ट हैदराबाद
सुदीप सेनगुप्‍ता, हैदराबाद
देश में पहली बार हैदराबाद के राजीव गांधी इंटरनैशनल एयरपोर्ट (आरजीआईए) में फेस रेकग्निशन (एफआर) सिस्‍टम का इस्‍तेमाल किया गया है। यहां आने वाले 120 यात्रियों ने बजाय सुरक्षाकर्मियों से अपनी आईडी चेक कराने के कैमरे में देखकर एयरपोर्ट में एंट्री की। यहां ट्रायल के लिए लगा एफआर सिस्‍टम केंद्र के डिजीयात्रा योजना का हिस्सा है।
शुरुआत में इसे केवल एयरपोर्ट के एंट्री पॉइंट्स पर लगाया गया है। बाद में इसे सभी सिक्‍युरिटी चेक पॉइंट्स पर लगाया जाएगा ताकि पैसेंजर को अपनी पहचान कराने के लिए कहीं रुकना न पड़े और वे केवल अपना चेहरा कैमरे में दिखाकर आगे बढ़ते रहें।
ट्रायल 31 जुलाई तक चलेंगे
ये ट्रायल 31 जुलाई तक चलेंगे और सिर्फ घरेलू उड़ानों पर लागू होंगे। जीएमआर हैदराबाद इंटरनैशनल एयरपोर्ट लिमिटेड (जीएचआईएएल) के प्रवक्‍ता का कहना था, 'एफआर का हिस्‍सा बननने के लिए लगभग 180 पैसेंजर स्‍वैच्छिक रूप से आगे आए हैं। इनमें से 70 पर्सेंट ने पहले ही दिन इसका इस्‍तेमाल किया है। बाद में यह संख्‍या और बढ़ेगी।'
अभी यह सुविधा केवल उन्‍हीं यात्रियों को मुहैया कराई गई है जो हैंड बैगेज के साथ दिल्‍ली, मुंबई, बेंगलुरु, चेन्‍नै, विशाखापट्टनम और विजयवाड़ा के लिए उड़ान भरेंगे। एक अधिकारी ने बताया, 'बाद में यह सभी घरेलू उड़ानों को यह सुविधा मिलेगी। इससे न केवल बोर्डिंग की प्रक्रिया सरल हो जाएगी बल्कि समय भी बचेगा। मौजूदा समय में सीआईएसएफ के एक जवान को हर पैसेंजर का आईकार्ड चेकर करने में कम से कम आधा मिनट लगता है।'
मकसद हवाई यात्रा को पेपरलेस बनाना है
साल 2018 में एफआर सिस्‍टम को जीएचआईएएल स्‍टाफ पर इस्‍तेमाल किया गया था। इसका मकसद भविष्‍य में हवाई यात्रा को पेपरलेस बनाना है। जीएचआईएएल के एक अधिकारी का कहना था, 'अगर ट्रायल कामयाब रहता है तो यह सिक्‍युरिटी चेक के लिए भी इस्‍तेमाल किया जाएगा। तब बोर्डिंग पास दिखाने की जगह पैसेंजरों को केवल कैमरे में देखना होगा। अगर सबकुछ सही पाया गया तो सिस्‍टम बोर्डिंग के लिए पैसेंजर को आगे बढ़ने देगा।'
Web Title hyderabad airport installs face recognition system for entry as pilot project(News in Hindi from Navbharat Times , TIL Network)
और जानें:हैदराबाद एयरपोर्टफेस‍ रेकग्निशन तकनीकडिजीयात्रा योजनाrajiv gandhi international airport hyderabadhyderabad airport face recognition systemface recognition system pilot projectdigiyatra programmehyderabad Newshyderabad News in Hindihyderabad Latest Newshyderabad Headlinesहैदराबाद समाचार